લીલીયા તાલુકાના બોડીયા ગામમાં છેલ્‍લા ઘણા દિવસોથી વાઈરસ, તાવ અને ચિકનગુનિયા તાવ આખા ગામમાં ફેલાયો હતો. તેથી ગામના ઘણા લોકો આ તાવથી પીડાતા હતા. તેથી ગામના આગેવાન દ્વારા ટેલિફોનિક રીતે જાણ કરતા આરોગ્‍ય અધિકારીઓ બોડીયા ગામ પહોંચી ગયા હતા અને આખા ગામનો સર્વે કરાવી જે પણ વ્‍યકિતને અસર હોય તેવા વ્‍યકિતના લોહી તપાસ કરાવી તેમને સારવાર માટે હોસ્‍પિટલ મોકલી આપ્‍યા હતા. આ સમયે જિલ્‍લા પંચાયત સદસ્‍ય કેહુરભાઈ ભેડા, લીલીયા કોંગ્રેસ પ્રમુખ ખોડાભાઈ માળવીયા, તાલુકા પંચાયત ઉપપ્રમુખ ચોથાભાઈ કસોટીયા, દિનેશભાઈ ધોરાજીયા, જગાભાઈ ખારા, ખારા ગામના સરપંચ કાનાભાઈ, પરેશ પહાડા, સવજીભાઈ, ભીખાભાઈ દેવાણી, જીવરાજભાઈ અને બોડીયા ગામના આગેવાનો હાજર મોટી સંખ્‍યામાં રહયા હતા.